CELEX: 62006FJ0034
Language: fi
Date: 2007-11-22
Title: Virkamiestuomioistuimen tuomio (toinen jaosto) 22 päivänä marraskuuta 2007. # Christos Michail vastaan Euroopan yhteisöjen komissio. # Virkamiehet - Henkilöstö - Kumoamiskanne - Vahingonkorvauskanne. # Asia F-34/06.

VIRKAMIESTUOMIOISTUIMEN TUOMIO (toinen jaosto)
      
      22 päivänä marraskuuta 2007 
      Asia F-34/06
      Christos Michail
      vastaan
      Euroopan yhteisöjen komissio 
      Henkilöstö – Virkamiehet – Arviointi – Urakehitystä koskeva kertomus – Vuoden 2004 arviointikierros – Kumoamiskanne – Vahingonkorvauskanne
      Aihe: EY 236 ja EA 152 artiklan nojalla nostettu kanne, jossa Christos Michail vaatii kumoamaan hänestä ajalle 1.1.–31.12.2004 laaditun
         urakehitystä koskevan arviointikertomuksen, kumoamaan 4.11.2005 tehdyn päätöksen vuoden 2004 urakehitystä koskevasta arviointikertomuksesta
         tehdyn valituksen hylkäämisestä sekä määräämään komission maksamaan hänelle 120 000 euroa korvauksena hänelle aiheutuneesta
         kärsimyksestä.
      
      Ratkaisu: Kanne hylätään. Asianosaiset vastaavat omista oikeudenkäyntikuluistaan.
      
      Tiivistelmä
      Henkilöstö – Arviointi – Urakehitystä koskeva arviointikertomus
      (Henkilöstösääntöjen 43 artikla)
      Virkamiehen tuottavuutta, pätevyyttä ja käyttäytymistä ei voida arvioida ajalta, jolloin häntä ei ole määrätty mihinkään tehtävään,
         joten virkamies ei voi nostaa kannetta siitä, että hänestä tiettynä vuonna laaditussa urakehitystä koskevassa arviointikertomuksessa
         ei ole arviointia kyseiseltä ajalta.
      
      (ks. 31 kohta)
      Viittaukset:
      Virkamiestuomioistuin: asia F‑67/05, Michail v. komissio, 22.11.2007 (Kok. H. 2007, s. I-A-1-0000 ja II-A-1-0000, 33 kohta).